Toeta Eesti Väitlusseltsi
Soovid kiirelt teha meile annetuse
Eesti Väitlusseltsi arengufondi eesmärk on mõistagi toetada meie missiooni ja pikaajaliste eesmärkide
saavutamist, kuid fookusega uute algatuste käivitamisel ja inimeste arendamisel. Fond kogub annetusi era- ja juriidilistelt isikutel. Fondi toetamiseks on oodatud nii ühekordsed- kui püsiannetused:
MTÜ Eesti Väitlusselts
makse selgitus: "annetus Arengufondile" + teie isikukood + e-posti aadress (soovi korral)
SEB a/a 10220002381018
Swedbank a/a 221052050159
NB! Kui teed annetust avatud uste päeva raames uue kontorikombaini soetamiseks, kirjuta palun selgituseks: "annetus printeri ostmiseks" + teie isikukood + e-posti aadress (soovi korral)
Väitlusselts kuulub Vabariigi Valitsuse tulumaksusoodustusega ühenduste nimekirja, vaata maksusoodustusi www.ngo.ee/annetajale
.
Oleme kõigile toetajaile südamest tänulikud!
Kuidas arengufondi raha kasutatakse?
Arengufondist kulutuste tegemise üle otsustab väitlusseltsi juhatus, suuremate projektide puhul nõukogu eelneval heakskiidul. Arengufondi raha kasutatakse nende strateegiliste eesmärkide täitmiseks, milleks ei ole võimalik kasutada projektirahastust või riigieelarvelist tegevustoetust. Arengfondi vahendeid ei kasutata väitlusseltsi jooksvate ürituste korraldamiseks ega administratiivkulude (kaasa arvatud töötajate palgad) katteks.
Iga majandusaasta lõpus annab väitlusseltsi juhatus aruande Arengufondi varade hetkeseisu ja kasutamise kohta. Aruanne avaldatakse meie majandusaasta aruandes ning saadetakse kontaktandmete olemasolu korral ka kõikidele Arengufondi toetajatele.
Soovid toetada väitlusseltsi tegevust mitterahaliselt
Kui Sul on muid ressursse (tasuta koolitusruum, toode või teenus), mida soovid annetusena või kahepoolse koostööna meile pakkuda, palun võta ühendust juhtkonnaga
ja lepime kokku sobivaima lahenduse.
Miks väitlusseltsi toetada?
Väitlusselts on alates 1994. aastast täitnud oma missiooni - juurutanud mõtteviisi, et ühiskondlikus dialoogis pääseks maksvusele tugevam argument. Oleme koolitanud kümneid tuhandeid noori, korraldanud sadu üritusi ja projekte, viinud läbi avalikke väitluseid, diskussioone ja online-väitluseid, valvanud valimisretoorika sisukuse üle ja pakkunud argumenteerimisõpet tuhandetele täiskasvanutele. Väitluse kui metoodika edukust kinnitab 2010. aastal ilmunud inglisekeelne meta-uuring
. Kui te usute, et väitlusseltsi missioon on Eesti ühiskonna jaoks vajalik ja oluline ning tahate aidata kaasta meie tegevustele, olete igati oodatud meie tegevustes osalema või neile oma võimaluste kohaselt kaasa aitama.
Väitlusseltsi järgib Eesti ühenduste eetikakoodeksit. Meie majandusaasta aruanded leiad siit.
Kui teil on täiendavaid küsimusi toetusvõimaluste kohta, pöörduge kindlasti väitlusseltsi juhatuse poole.